Frederikshavn Kommune har torsdag politianmeldt at et internt notat er endt i spalterne i Nordjyske Stiftstidende. Forhistorien er en sag mellem kommunen og en skagbo, hvis mor har opholdt sig flere år på plejehjemmet Drachmannsvænget i Skagen indtil sin død, skriver P4 Nordjylland. Datteren har været dybt utilfredshed med både den personlige pleje, rengøringen og maden på hjemmet. Men kritikken er blevet afvist af kommunen. Og det er den afvisning i form af en redegørelse, der er kommet ud til pressen. - Oplysninger af den slags må ikke uden videre offentliggøres. Desuden skal de tavshedsbelagte oplysninger fjernes forinden. Det er ikke sket, siger Frederikshavns Venstre-borgmester Lars Møller til radiostationen.

Opsummering:
Internt notat lækket til pressen.